Kristel Vilbaste

**Kristel Vilbaste** (aastatel 1987–2003 **Kristel Ader**; sündinud 22. augustil 1965 Kilingi-Nõmmes) on loodusajakirjanik ja kirjanik. 

Ta lõpetas Kilingi-Nõmme Keskkooli ja Tartu Riikliku Ülikooli bioloog-geneetikuna. 

Töötanud 1992–1999 ajakirja Eesti Loodus zooloogiatoimetajana. 1999–2003 oli loodusuudiste agentuuri Roheline Värav asutaja ja toimetaja. Propageerinud õuesõpet Eesti Televisiooni 32-osalise saatesarja "Õpiõu!" kaasautorina (koos Mikk Sarvega). 2006–2014 Eesti Päevalehe iganädalase looduskülje kirjutaja. Teinud kaastööd ka muudele Eesti väljaannetele. 

Ta on edukalt mänginud malet. Ta sai 1982. aastal Eesti noorte meistrivõistlustel hõbemedali, oli 1987. aastal Tartu naiste malemeister.

## Isiklikku
Tema vanavanaema Marie Koppel oli esimene Eesti naispeatoimetaja (Olevik, 1900–1905), tema vanaisa oli botaanik ja loodusajakirjanik Gustav Vilbaste, tema vanaema oli aednik Ellen Vilbaste, isa oli looduskaitsja Henn Vilbaste ja ema on jõhvikasortide aretaja Juta Vilbaste (sündinud 10. veebruaril 1933) on jõhvikaaretaja, vend Enn Vilbaste (sündinud 7. novembril 1962) on looduskaitsja ja Eesti majanduspiiri kaitsja.

Oli abielus Mikk Sarvega.

## Teosed
*"Minu Pärnumaa", Petrone Print, 2025, 233 lk, ISBN 978-9916-82-235-7
*"Meie mürgiseimad taimed", (autorid Ain Raal, Kristel Vilbaste), Varrak, 2025, 352 lk 
*"Sõna on tabu", Ilmamaa 2024, 158 lk, ISBN 9789985779118
*"Tosin tervendavat taime", (autorid: Ain Raal, Kristel Vilbaste), Tervisekirjastus, 2024, 250 lk
*"Imeline aastaring. Toredaid tegevusi Eestimaa 12 kuuks", Rahva Raamat, 2023, 160 lk
*"Meie joogivesi: allikad, kaevud, kraanid ja pudelid", Petrone Print, 2022, 192 lk + 16 lk fotolisa
*"Kullerkupp käib paljajalu. Lillemuinasjutud", Varrak, 2022, 72 lk
*"Kuidas taimed tervist toovad", (autorid: Ain Raal, Kristel Vilbaste), Tervisekirjastus, 2022, 208 lk
*"Meie maarohud", Pretone Print, 2021, 208 lk
*"Eesti ravimtaimed 3", (autorid: Ain Raal, Kristel Vilbaste), Varrak, 2020, 192 lk
*"Armastusega loodusest", Tänapäev, 2020, 265 lk
*"Kivimängud", Koolibri, 2020, 76 lk
*"Eesti ravimtaimed 2", (autorid: Ain Raal, Kristel Vilbaste), Varrak, 2019, 224 lk
*"Eesti ravimtaimed", (autorid: Ain Raal, Mikk Sarv, Kristel Vilbaste), Varrak, 2018, 420 lk
*"Sipelgahapu", Koolibri, 2018, 48 lk (lasteraamat)
*"Meremängud", Koolibri, 2017, 72 lk
*"Iseendast algav sugupuu", (autorid: Mikk Sarv, Kristel Vilbaste), Varrak, 2017, 262 lk
*"Looduskirju", Petrone Print, 2016, 224 lk
*"Metsa rüpes", Koolibri, 2014, 40 lk (lasteraamat)
*"Ellen. Esimene maailmasõda Eesti naise mõtteis", (koostaja), Varrak, 2014, 112 lk
*"Jõhvikas", Varrak, 2014, 216 lk
*"Eesti allikad", Varrak, 2013, 352 lk
*"Suur koolilaste mälumäng", (autorid: Lembitu Kuuse, Mikk Sarv, Aleksei Turovski, Kristel Vilbaste ja David Vseviov), Cum Laude, 2012, 214 lk 
*"Ilmamängud : 64 lustakat rahvapärimuslikku õuemängu", Koolibri, 2012, 72 lk
*"Aotähe aastaring. Looduspäevik 2009-2010", Kunst, 2011, 216 lk
*"Rahvusvahelise tähtsusega taime- ja loomaliigid Eestis", (koostaja), Ilo, 2004, 128 lk
*"Keskkonnaõigus" (koostaja), Eestimaa Looduse Fond, 2003, 52 lk

## Tunnustus
* 2021 – Hea Sõna auhind
* 2020 – Eesti looduskaitsemärk
* 2025 – Valgetähe V klassi teenetemärk

## Viited